Amandaprisen 2015

Amandaprisen 2015 var den 31. utdelingen av Amandaprisen. Utdelingen fant sted 15. august 2015 i forbindelse med den 43. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2014 til 30. juni 2015.

Filmen Børning vant flest priser med fire, blant dem beste kinofilm og Folkets Amanda. Kategoriinndelingen var uendret fra året før, og det ble delt ut priser i 20 kategorier.

De nominerte ble offentliggjort på en pressekonferanse 17. juni av juryleder Ellen Horn. Totalt ble 24 langfilmer vurdert til nominasjonene, hvorav syv var dokumentarer. 1001 gram og Børning fikk flest nominasjoner med henholdsvis seks og fem. De 14 filmene som var sett av mer enn 20.000 publikummere ble også med i inneldende runden av publikumsavstemningen for å kåre Folkets Amanda i regi av Dagbladet. Av disse gikk fem videre til finaleavstemning.

Prisutdelingen ble delt i to deler. Den første utdelingen ble avholdt på dagtid i Haugesund rådhus hvor de tekniske prisene ble delt ut, og den andre på kveldstid i Martim Hall. Første del ble ledet av Ingar Helge Gimle, mens del to ble ledet av Guri Solberg og ble overført på TV 2. TV-sendingen ble produsert av Warner Bros. Norge og hadde 302.000 seere.

Vinnere og nominerte 
Vinnere står først i tabellen og er merket med fet skrift.

Referanser

Kilder